**Ministru kabineta noteikumu projekta**

**„Eiropas Ekonomikas zonas finanšu instrumenta 2009.-2014.gada perioda programmas „Nacionālā klimata politika” projektu iesniegumu atklāta konkursa „Ilgtspējīgu ēku, atjaunojamo energoresursu tehnoloģiju un inovatīvu emisiju samazinošu tehnoloģiju attīstība” nolikums”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts (turpmāk – MK noteikumu projekts) izstrādāts pamatojoties uz Eiropas Ekonomikas zonas finanšu instrumenta un Norvēģijas finanšu instrumenta 2009.—2014.gada perioda vadības likuma 15.panta 5. un 6. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2011.gada 28.aprīlī tika parakstīts Saprašanās memorands (apstiprināts ar Ministru kabineta 2011.gada 29.marta noteikumiem Nr.251 „Par Latvijas Republikas un Īslandes, Lihtenšteinas Firstistes un Norvēģijas Karalistes saprašanās memorandu par Eiropas Ekonomikas zonas instrumenta ieviešanu 2009.–2014.gadā”) starp Latvijas Republiku, Īslandes, Lihtenšteinas Firstisti un Norvēģijas Karalisti par Eiropas Ekonomikas zonas finanšu instrumenta ieviešanu 2009.–2014.gadā (turpmāk – Saprašanās memorands). Saskaņā ar Saprašanās memoranda B pielikuma 3. punktu, 10 365 000 *euro* (7 284 563 LVL) paredzēti programmas „Nacionālā klimata politika” (turpmāk – programma) ieviešanai, kuras īstenotājs ir Vides aizsardzības un reģionālās attīstības ministrija (turpmāk – VARAM) kā programmas apsaimniekotājs.Izpildot Ministru kabineta 2011.gada 29.marta sēdes protokollēmumu (Ministru kabineta 29.03.2011. sēdes protokols Nr.20, 62.§, 3.1.punkts), VARAM sadarbībā ar programmas partneriem Norvēģijas Vides aģentūru (līdz 2013. gada 1. jūlijam - Norvēģijas Klimata un piesārņojuma aģentūra) un Norvēģijas Civilās aizsardzības direktorātu izstrādāja programmas iesniegumu, kas tika apstiprināts Ministru kabineta 2012.gada 31.janvāra sēdē (Ministru kabineta 31.01.2012. sēdes protokols Nr.6, 22.§) un iesniegts apstiprināšanai donorvalstīm. Finanšu instrumentu komiteja programmu „Nacionālā klimata politika” apstiprināja 2012. gada 20. decembrī.Lai nodrošinātu programmas īstenošanu saskaņā ar Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda vadības likuma 9.panta pirmo daļu, 15.panta 5. un 6.punktu un pārejas noteikumu 2.punktu Ministru kabinetam līdz 2012.gada 28.decembrim bija jāizdod noteikumi par kārtību, kādā īsteno programmu, programmas apsaimniekotāja un aģentūras funkcionālās padotības formu, nosaka projektu iesniegumu vērtēšanas kritērijus atklāto konkursu ietvaros un prasības projekta iesnieguma iesniedzējiem.Programmas LV02 „Nacionālā klimata politika” līgums tika parakstīts 2013.gada 6.martā, saskaņā ar kuru 5 000 000 *euro* (3 514 020 LVL) tiek paredzēti no oglekļa mazāk atkarīgas ekonomikas izveidei.Ar MK noteikumu projektu paredzēts noteikt Eiropas Ekonomikas zonas finanšu instrumenta (turpmāk – finanšu instruments) atklāta projektu konkursa „Ilgtspējīgu ēku, atjaunojamo energoresursu tehnoloģiju un inovatīvu emisiju samazinošu tehnoloģiju attīstība” (turpmāk – konkurss) norises kārtību, tai skaitā:1. projektu iesniegumu vērtēšanas kritērijus,
2. prasības projektu iesniedzējiem,
3. projektu vērtēšanas kārtību,
4. finansējuma apmēru un piešķiršanas kārtību,
5. projektu īstenošanas kārtību,
6. projektu uzraudzības kārtību.

Konkursa mērķis ir ieviest un demonstrēt zema oglekļa dioksīda (turpmāk – CO2) satura tehnoloģiju risinājumus – energoefektīvas tehnoloģijas un risinājumi ilgtspējīgām ēkām, atjaunojamo energoresursu tehnoloģiju izmantošana enerģijas ražošanai un citas tehnoloģijas vai produkti, kas samazina CO2 emisijas Latvijā.Konkursa ietvaros projektam minimāli pieļaujamais programmas līdzfinansējums vienam projektam ir 175 000 *euro* (122 990 LVL), savukārt maksimāli pieļaujamais programmas līdzfinansējums ir 1 000 000 *euro* (702 804 LVL).Maksimāli pieejamais līdzfinansējums ir noteikts diferencēti pa atbalsta jomām.Lai sasniegtu EEZ nacionālās programmas „Nacionālā klimata politika” iesniegumā noteikto programmas mērķi – demonstrēt zema oglekļa dioksīda risinājumus ar nolūku popularizēt energoefektīvu pasākumu īstenošanu un atjaunojamo energoresursu tehnoloģiju uzstādīšanu, veicot zema enerģijas patēriņa ēku būvniecību/rekonstrukciju, MK noteikumu projekta izstrādes/saskaņošanas procesā tika precizēts MK noteikumu projekta 9.2. apakšpunkts svītrojot ēku klasi „rūpnieciskās ražošanas ēkas” (kods 1251) un iekļaujot ēku klasi „ēkas plašizklaides pasākumiem” (kods 1261), **attiecinot tikai uz ēkām, kurās tiek īstenotas Kultūras institūciju likuma 2. panta otrajā daļā noteiktās funkcijas.**Grozījums skaidrojams ar to, ka mērķa sasniegšanu nodrošinās atbalsta sniegšana ēkām, kas ikdienā ir publiski pieejamas plašākai sabiedrībai. Savukārt, sniedzot atbalstu rūpnieciskās ražošanas ēkām, energoefektīvo risinājumu demonstrēšanas iespējas ir ierobežotas. Bez tam, Klimata pārmaiņu finanšu instrumenta atklāto projektu konkursu ietvaros ražošanas ēkām bija un šobrīd ir pieejams finansējums ēku un tehnoloģiju energoefektivitātes pasākumu īstenošanai.Līdz ar to ņemot vērā, ka pieejamais programmas līdzfinansējums ēku būvniecībai/rekonstrukcijai atklātā projektu konkursa „Ilgtspējīgu ēku, atjaunojamo energoresursu tehnoloģiju un inovatīvu emisiju samazinošu tehnoloģiju attīstība” ietvaros ir tikai 3 milj. euro, tika nolemts atbalstīt ēkas ar publisku pieejamību un demonstrēšanas iespējam.Konkursa ietvaros atbalsta šādas projekta jomas:* energoefektivitātes pasākumu īstenošana un atjaunojamo energoresursu tehnoloģiju uzstādīšana, veicot zema enerģijas patēriņa ēku būvniecību, kā arī esošu ēku rekonstrukciju;
* atjaunojamo energoresursu tehnoloģiju izmantošana siltumenerģijas un elektroenerģijas ražošanai;
* inovatīva (jauna) produkta vai tehnoloģijas izveide, testēšana un demonstrēšana, kā arī esošas tehnoloģijas pilnveidošana, testēšana un demonstrēšana siltumnīcefekta gāzu emisiju samazināšanai ne – emisijas kvotu tirdzniecības sistēmas sektorā, ja tas atbilst Komisijas 2008.gada 6.augusta Regulu (EK) Nr.[800/2008](http://pro.nais.lv/naiser/esdoc.cfm?esid=32008R0800), kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula)[OV L 214, 09/08/2008]  (turpmāk – Komisijas regula Nr.[800/2008](http://pro.nais.lv/naiser/esdoc.cfm?esid=32008R0800)) 30.panta 4.punktā noteiktajam. Par jauna un inovatīva produkta vai tehnoloģijas izveidi tiek uzskatīts – jauni zinātniski un tehnoloģiski produkti vai tehnoloģijas, kuru izstrādi raksturo padziļināta nozares izpratne, zinātnisku metožu pielietojums, kā arī starptautiska mēroga produktu vai tehnoloģiju patentēšana

Saskaņā ar donorvalstu apstiprināto programmas līgumu, atklāta konkursa ietvaros plānots sasniegt sekojošus rezultātus: 1. īstenoti trīs zema enerģijas patēriņa ēku būvniecības projekti;
2. samazināts enerģijas patēriņš līdz 25kWh/m2/gadā ēkās, kurās tiek ieviestas enerģijas taupošas tehnoloģijas (turpmāk – ēkas enerģijas patēriņa samazinājuma rādītājs);
3. palielināts emisiju ietaupījums līdz 500 tCO2/gadā ēkām, kurās tiek ieviestas enerģijas taupošas tehnoloģijas;
4. programmas ietvaros īstenoti trīs zema oglekļa emisiju tehnoloģiju projekti;
5. samazinātas kopējās SEG emisij*a*s līdz 4300 tCO2/gadā.

*E*nerģijas patēriņa samazinājuma rādītājs tika pieņemts pamatojoties uz sekojošo: Starptautiskā prakse liecina, ka viena no iespējām nodrošināt siltumnīcefekta gāzu (SEG) emisiju maksimālu samazinājumu ir zema enerģijas patēriņa ēku būvniecība. Taču, lai izvērtētu šādu ēku būvniecības iespējas Latvijā un veicinātu to plašāku izmantošanu SEG emisiju samazināšanā, pašlaik Latvijā pietrūkst publiski pieejamu (demonstrējamu) šāda veida ēku piemēru.  Projekti tiks realizēti atbilstoši ilgtspējīgas būvniecības un energoefektivitātes standartiem, izmantojot videi draudzīgus būvniecības materiālus, izstrādājumus un metodes. VARAM vērtējot esošo pieredzi un zema enerģijas patēriņa ēku būvniecību Latvijā ir konstatējusi, ka šāda tipa ēku (zema enerģijas) siltumenerģijas patēriņš apkurei gadā ir galvenokārt 15-20 kWh/m2. Bet ņemot vērā ēku specifiku tiek pieļauts, ka šajā konkursā siltumenerģijas patēriņš apkurei gadā ir līdz 25 kWh/m2.Valsts reģionālās attīstības aģentūra nodrošina konkursa īstenošanu, t.sk. projektu vērtēšanas organizēšanu, kā arī līgumu slēgšanu, finansējuma piešķiršanu, projektu īstenošanas uzraudzību un pēcuzraudzību.Projekta iesniedzējs ir Latvijas Republikas tiešās vai pastarpinātās pārvaldes iestāde, Latvijas Republikā reģistrēta biedrība vai nodibinājums, kā arī Latvijas Republikā reģistrēts komersants.Projektā iekļautās aktivitātes plānots īstenot uz zemes vai ēkās, kas ir: 1) projekta iesniedzēja īpašumā vai ilgtermiņa nomā; 2) uz normatīvā akta, līguma vai iestādes lēmuma pamata nodota projekta iesniedzējam lietojumā vai valdījumā (attiecas, ja projekta iesniedzējs ir tiešās vai pastarpinātās pārvaldes iestāde). MK noteikumos noteiktajos gadījumos īpašumtiesības, vai nomas tiesības ir nostiprinātas vai līdz projekta līguma noslēgšanai tiks nostiprinātas zemesgrāmatā uz laiku, kas nav mazāks par pieciem gadiem pēc projekta pabeigšanas. **Tā kā nekustamā īpašuma tiesības, kā arī nomas attiecības ir ierakstāmas zemesgrāmatā, vērtēšanas komisijai ir jāpārliecinās, ka minētās tiesības un attiecības ir ierakstītas zemesgrāmatā.**  |
| 3. | Projekta izstrādē iesaistītās institūcijas | MK noteikumu projektu izstrādāja Vides aizsardzības un reģionālās attīstības ministrija, pamatojoties uz apstiprināto programmu „Nacionālā klimata politika”, sadarbojoties ar programmas donorvalstu partneriem - Norvēģijas Vides aģentūru un Norvēģijas Civilās aizsardzības direktorātu, kā arī ar Ilgtspējīgas būvniecības padomi un biedrību „Passive house Latvija”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visa sabiedrība kopumā, kā arī Latvijas Republikas tiešās vai pastarpinātās pārvaldes iestāde, tai skaitā zinātnisko institūciju reģistrā reģistrētās zinātniskas institūcijas, Latvijas Republikā reģistrētas biedrības, nodibinājumi un komersanti kā potenciālie projektu iesniegumu iesniedzēji un projektu īstenotāji. |
| 2. | Tiesiskā regulējuma ietekme uz tautsaimniecību un administratīvo slogu | Pēc MK noteikumu projekta apstiprināšanas, būs iespējams uzsākt atklātā konkursa īstenošanu, kura ietvaros būs pieejams finansējums 5 000 000 *euro* (3 514 020 LVL) apmērā.MK noteikumu projekts tiešā veidā neietekmē uzņēmējdarbības vidi. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Programmas „Nacionālā klimata politika” administratīvās izmaksas, kurās ietilpst MK noteikumu projektā noteikto nosacījumu īstenošana attiecībā uz konkursa ieviešanu, ir attiecināmas un tiek līdzfinansētas no Eiropas Ekonomikas zonas finanšu instrumenta. Eiropas Ekonomikas zonas finanšu instrumenta līdzfinansējums ir 92,5% apmērā no kopējām programmas īstenošanai paredzētajām izmaksām, savukārt Latvijas valsts budžeta līdzfinansējums ir 7,5% apmērā. Programmas administrēšanai paredzētas izmaksas ir 1 025 550 *euro* (720 760,64 LVL).  |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014. gads** | Turpmākie trīs gadi (tūkst.*euro*) |
| **2015.g.** | **2016.g.** | **2017.g.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **2 312 €****(1 625 Ls)** | **0** |  **1388 €****(975 Ls)** |  **925 €****(650 Ls)** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| **2. Budžeta izdevumi:** | **2 720 €****(1 912 Ls)** | **0** | **1 632 €****(1 147Ls)** | **1 088 €****(765 Ls)** | **0** |
| 2.1. valsts pamatbudžets | 2500 €(1757 Ls) | 0 | 1500 €(1054 Ls) | 1000 €(703 Ls) | 0 |
| 2.2. valsts speciālais budžets | 110 €(77 Ls) | 0 | 66 €(46 Ls) | 44 €(31 Ls) | 0 |
| 2.3. pašvaldību budžets  | 110 €(77 Ls) | 0 | 66 €(46 Ls) | 44 €(31 Ls) | 0 |
| **3. Finansiālā ietekme:** | **-408 €****(-287 Ls)** | 0 | **-244 €****(-171 Ls)** | **- 163 €****(-114 Ls)** | **0** |
| 3.1. valsts pamatbudžets | - 188 €(- 132 Ls) | 0 | - 112 €(-79 Ls) | - 75 €(-53 Ls) | 0 |
| 3.2. speciālais budžets | -110 €(-77 Ls) | 0 | -66 €(-46 Ls) | -44 €(-31 Ls) | 0 |
| 3.3. pašvaldību budžets  | -110 €(-77 Ls) | 0 |  -66 €(-46 Ls) |  -44 €(-31 Ls) | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 | 0 | 0 | 0 | 0 |
| 6.1. **Valsts budžeta iestāžu atbalstāmie projekti** (tai skaitā): EEZ FI līdzfinansējuma daļa LV programmas līdzfinansējumsLīdzfinansējuma saņēmēja projekta līdzfinansējums |  **735 €****(517 Ls)** 578 €(406 Ls) 47 €(33 Ls)110 €(77 Ls) | **0** | **441 €****(310 Ls)**347 €(244 Ls)28 €(20 Ls)66 €(46 Ls) |  **294 €****(207 Ls)** 231 €(162 Ls) 19 €(13 Ls)44 €(31 Ls) | **0** |
| 6.2. **Pašvaldību atbalstāmie projekti, tai skaitā**:EEZ FI līdzfinansējuma daļa LV programmas līdzfinansējumsLīdzfinansējuma saņēmēja projekta līdzfinansējums |  **735 €****(517 Ls)**578 €(406 Ls)47 €(33 Ls)110 €(77 Ls) | 0 | **441 €****(310 Ls)** 347 €(244 Ls)28 €(20 Ls) 66 €(46 Ls) | **294 € (207Ls)**231 €(162 Ls)19 €(13 Ls) 44 €(31 Ls) | **0** |
| 6.3. **Biedrību un nodibinājumu atbalstāmie projekti, tai skaitā:**EEZ FI līdzfinansējumsLV programmas līdzfinansējums | **750 €**(527 Ls)694 **€**(488 Ls)56 **€**(39 Ls) | 0 |  **450 €**(316 Ls)416 €(292 Ls)34 **€**(24 Ls) |  **300 €**(211 Ls)277 €(195 Ls)23 **€**(16 Ls) | **0** |
| 6.4. **Komersantu atbalstāmie projekti, tai skaitā:**EEZ FI līdzfinansējumsLV programmas līdzfinansējums | **500 €**(352 Ls)462 €(325 Ls)38 €(27 Ls) | 0 | **300 €**(212 Ls)277 €(195 Ls)23 €(16 Ls) | **200 €**(140 Ls)185 €(130 Ls)15 €(10 Ls) | **0** |
| 7. Cita informācija | MK noteikumu projekta ietvaros tiek plānots īstenot atklātu konkursu „Ilgtspējīgu ēku, atjaunojamo energoresursu tehnoloģiju un inovatīvu emisiju samazinošu tehnoloģiju attīstība”. Kopumā VARAM valsts budžeta apakšprogrammas 71.06.00 „Eiropas Ekonomikas zonas un Norvēģijas finanšu instrumentu finansēto programmu, projektu un pasākumu īstenošana” programmas „Nacionālā klimata politika” atklātā konkursa īstenošanai 2014. gadam paredzēti 2 500 000 *euro* (1 757 010 LVL), 2015. gadam 1 500 000 *euro* (1 054 206 LVL), 2016. gadam paredzēti 1 000 000 *euro* (702 804 LVL) . (Līdzfinansējuma sadalījums pa gadiem var tikt precizēts). Kopējais atklātā konkursa ietvaros pieejamais līdzfinansējuma apmērs ir 5 000 000 *euro* (3 514 020 LVL) . Savukārt prognozējamais kopējais projektu īstenošanai nepieciešamais finansējums, ieskaitot valsts un pašvaldību budžetu, sastāda 5 440 000 *euro* (3 823 254 LVL).Eiropas Ekonomikas zonas finanšu instrumenta līdzfinansējums ir 92,5% apmērā no kopējām programmas īstenošanai paredzētajām izmaksām vai 4 625000 *euro* (3 250 468 LVL), savukārt Latvijas valsts budžeta līdzfinansējums ir 7,5% apmērā vai 375 000 *euro* (263 552 LVL).Uz finanšu instrumenta līdzfinansējuma saņemšanu varēs pretendēt Latvijas Republikā reģistrēti komersanti, biedrības un nodibinājumi, tiešās un pastarpinātās pārvaldes iestādes. Tiek pieņemts, ka līdzfinansējuma sadalījums pa projektu iesniedzēju grupām būs sekojošs - 50% - tiešās vai pastarpinātās pārvaldes iestādēm, 30% - biedrībām un nodibinājumiem, 20% - komersantiem. Iepriekš minētais pieņēmums saistīts ar atklāta konkursa ietvaros sasniedzamo mērķi un sasniedzamajiem rādītājiem, kuri ir noteikti programmas līgumā (skat .informāciju anotācijas I. sadaļā). Tiek pieņemts, ka tiešo un pastarpināto pārvaldes iestāžu atbalstāmo projektu sadalījums pa projektu iesniedzēju grupām būs sekojošs – 50% - valsts budžeta iestādes, 50% - pašvaldības. Kā arī tiek pieņemts, ka 2014. gadā līdzfinansējuma saņēmējam, kas nav valsts budžeta iestāde, būs pieejams avansa maksājums līdz 40% no projektam piešķirtā programmas līdzfinansējuma.Programmas atbalsta intensitāte atklātā konkursa pirmajai un otrajai atklātā konkursa atbalsta jomai biedrībām un nodibinājumiem ir noteikta 90% apmērā no kopējām attiecināmām izmaksām, bet 85% apmērā tiešās un pastarpinātās pārvaldes iestādēm. Komersantiem finanšu instrumenta atbalsta likme pirmajai un otrajai atklātā konkursa atbalsta jomai būs sekojoša – 65% sīkajiem (mikro) un mazajiem komersantiem, 55% vidējiem komersantiem, 45% lielajiem komersantiem, bet trešajai atbalsta jomai – visus projektu iesniedzējus vērtē kā komersantus atbilstoši Komisijas regulas Nr.[800/2008](http://pro.nais.lv/naiser/esdoc.cfm?esid=32008R0800) 1.pielikumam un uz tiem attiecināmas Komisijas regulas Nr.[800/2008](http://pro.nais.lv/naiser/esdoc.cfm?esid=32008R0800) 31.panta 3.punkta „c” apakšpunktā un 4.punkta „a” apakšpunktā noteiktās atbalsta intensitātes, kas nepārsniedz no projekta kopējām attiecināmajām izmaksām: 45% sīkajiem (mikro) un mazajiem komersantiem, 35% vidējiem komersantiem, 25% lielajiem komersantiem.Valsts budžeta iestāde pēc projekta iesnieguma apstiprināšanas normatīvajos aktos noteiktajā kārtībā no valsts pamatbudžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” var pieprasīt finansējumu projekta īstenošanai, ja tajā ir pieejami līdzekļi. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav  |
| 2. | Atbildīgā institūcija | Par MK noteikumu izstrādi, noteikumu grozījumu izstrādi un MK noteikumu atzīšanu par spēku zaudējušiem, atbildīga Vides aizsardzības un reģionālās attīstības ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību |  Tiesību akta projekts nodrošina Eiropas Savienības tiesību akta – Komisijas 2008.gada 6.augusta Regulas Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87.un 88.pantu (vispārējā grupu atbrīvojumu regula) - prasību ievērošanu |
| 2. | Citas starptautiskās saistības | MK noteikumu projekts izstrādāts, lai nodrošinātu Saprašanās memoranda starp Latvijas Republiku, Īslandes, Lihtenšteinas Firstistēm un Norvēģijas Karalisti B pielikumā norādītās programmas „Nacionālā klimata politika” ietvaros plānotā atklātā konkursa īstenošanu.Kā arī MK noteikumu projekta izstrādi pamato 2013.gada 6. martā noslēgtais programmas „Nacionālā klimata politika” līgums. |
| 3. | Cita informācija | MK noteikumu projektā paredzētās valsts atbalsta aktivitātes, kuras ir plānots sniegt saskaņā ar Komisijas Regulu Nr. 800/2008, ir atbilstošas Latvijas plānošanas dokumentos paredzētajām prioritātēm - atbalsts paredzēts Nacionālā attīstības plāna (NAP) 2014.- 2020.gadam rīcības virziena „Energoefektivitāte un enerģijas ražošana” uzdevumam „Atbalsts inovatīvu un energoefektivitātes tehnoloģiju projektiem”. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Regula Nr. 800/2008 I. nodaļas 1.panta 3.punkts | MK noteikumu projekta 17.7.apakšpunkts | Ieviesta pilnībā | neparedz stingrākas prasības |
| Komisijas Regula Nr. 800/2008 I. nodaļas 1.panta 7.punkts | MK noteikumu projekta 17.8.1.apakšpunkts | Ieviesta pilnībā | neparedz stingrākas prasības |
| Komisijas Regula Nr. 800/2008 I. nodaļas 2.panta 7., 8.punkts un 1.pielikums | MK noteikumu projekta 16.2.apakšpunkts un 19.punkts | Ieviesta pilnībā | neparedz stingrākas prasības |
| Komisijas Regula Nr. 800/2008 I.nodaļas 7.panta 5.punkta "a" apakšpunkts | MK noteikumu projekta 30.4.9. apakšpunkts | Ieviesta pilnībā | neparedz stingrākas prasības |
| Komisijas Regula Nr. 800/2008 I.nodaļas 8.panta 2.punkts | MK noteikumu projekta 25.1.2.1.apakšpunkts | Ieviesta pilnībā | neparedz stingrākas prasības |
| Komisijas Regula Nr. 800/2008 I.nodaļas 8.panta 3.punkts | MK noteikumu projekta 25.1.2.2.apakšpunkts | Ieviesta pilnībā | neparedz stingrākas prasības |
| Komisijas Regula Nr. 800/2008II. nodaļas 21. un 23.pants | MK noteikumu projekta 12.1. un 12.2.apakšpunkts | Ieviesta pilnībā | neparedz stingrākas prasības |
| Komisijas Regula Nr. 800/2008II. nodaļas 21. panta 3.punkts  | MK noteikumu projekta 30.4.1.apakšpunkts, 30.4.6., 43.2.10. | Ieviesta pilnībā | neparedz stingrākas prasības |
| Komisijas Regula Nr. 800/2008II. nodaļas 23. panta 3.punkts  | MK noteikumu projekta **30.4.2.,** 30.4.6. un 30.4.7.apakšpunktā, 43.2.4., 43.3.4. | Ieviesta pilnībā | neparedz stingrākas prasības |
| Komisijas Regula Nr. 800/2008II nodaļas 31.panta 2.punkta c) apakšpunkts, 3.punkta c)apakšpunkts un 4.punkts | MK noteikumu projekta 12.3., 13.2.apakšpunkts, 14.punkts, 30.4.3.apakšpunkts | Ieviesta pilnībā | MK noteikumu projekta 14.1.apakšpunkts paredz stingrāku prasību attiecībā uz partneru līdzatbildību sadarbības projekta ietvaros, nosakot, ka neviens no projektā iesaistītajiem komersantiem nesedz vairāk par 60 % no projekta kopējām attiecināmajām izmaksām, neiekļaujot programmas līdzfinansējumu. Komisijas Regula Nr. 800/2008 31.panta 4.punkta „b” apakšpunkts nosāka, ka neviens no uzņēmumiem nesedz vairāk kā 70% no sadarbības projekta attiecināmajām izmaksām. Stingrāka prasība nepieciešama, lai nodrošinātu sadarbības partnera lielāku atbildību par projekta rezultātiem. Atbildība būs adekvāta ieguldītajam finansējumam.  |
| Komisijas Regula Nr. 800/2008II nodaļas 26.pants | MK noteikumu projekta 12.4.apakšpunkts | Ieviesta pilnībā | neparedz stingrākas prasības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem |  Saskaņā ar Komisijas regulu Nr.800/2008 Eiropas Komisijai jāziņo par atbalstu, iesniedzot MK noteikumu informācijas kopsavilkumu 20 darba dienu laikā pēc MK noteikumu projekta spēkā stāšanās.  |
| Cita informācija | Nav |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts izstrādāts, lai nodrošinātu Saprašanās memoranda starp Latvijas Republiku, Īslandes, Lihtenšteinas Firstistēm un Norvēģijas Karalisti B pielikumā norādītās programmas „Nacionālā klimata politika” ietvaros plānotā atklātā konkursa īstenošanu.Kā arī MK noteikumu projekta izstrādi pamato 2013.gada 6. martā noslēgtais programmas „Nacionālā klimata politika” līgums. |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Izstrādāta no oglekļa mazāk atkarīga ekonomika. Programmas „Nacionālā klimata politika” līgumā noteiktās prasības attiecībā uz atklāto konkursu, norādītas šīs anotācijas I sadaļas 2. punktā. | Pasākumi, kas norādīti A ailē tiks sasniegti pamatojoties uz MK noteikumu projekta 8. punktā noteiktajām atbalsta jomām un 22, 23. un 24. punktā noteiktajām atbalstāmajām aktivitātēm. | Tiek plānots, ka paredzētās saistības tiks izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Saistības, kas norādītas A ailē nav pretrunā ar jau esošajām Latvijas Republikas starptautiskajām saistībām. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšanas nodrošināšanai 2013. gada 28. augustā tika rīkota programmas „Nacionālā klimata politika” atklāšanas konference, kurā tika sniegta informācija par programmu un atklāto konkursu. Kā arī 2013. gada 29. augustā tika rīkots programmas „Nacionālā klimata politika” partnerības meklēšanas forums, kura ietvaros bija iespējams iegūt informāciju par atklāto konkursu un iegūt potenciālo projekta partneru kontaktus. Pasākumu kopsavilkums un prezentācijas pieejamas VARAM mājas lapā.2014. gada II ceturksnī plānoti informatīvi semināri potenciālajiem projektu iesniedzējiem un citiem interesentiem. |
| 2. | Sabiedrības līdzdalība projekta izstrādē | MK noteikumu projekta izstrādē tika iesaistīta Ilgtspējīgas būvniecības padomes un biedrības Passive house Latvija pārstāvji. |
| 3. | Sabiedrības līdzdalības rezultāti | Būtiskākie anotācijas VI daļas 2. punktā norādīto sabiedrības pārstāvju priekšlikumi bija saistīti ar projekta iesniegumu kvalitātes vērtēšanas kritēriju noteikšanu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | MK noteikumu projekta izpildi nodrošinās VARAM kā programmas apsaimniekotājs un Valsts reģionālās attīstības aģentūra, kurai deleģētas daļa apsaimniekotāja funkcijas (projektu iesniegumu atklātā konkursa izsludināšana, projektu iesniegumu vērtēšana un atlase, projektu līgumu slēgšana u.c.), kā arī vadošā iestāde (Finanšu ministrija), kas piedalīsies programmas Sadarbības komitejas darbā novērotāja statusā. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar |
| 3. | Cita informācija | Nav |

Iesniedzējs:

Vides aizsardzības un

reģionālās attīstības ministrs E. Cilinskis

Vīza:

Valsts sekretārs G.Puķītis

12.03.2014. 10:57

3 646

N.Anžāne, 67026408

natalja.anzane@varam.gov.lv